Meddelelse om indledning af en fornyet undersøgelse af antidumpingforanstaltningerne vedrørende importen af sække og poser af polyethylen eller polypropylen med oprindelse i bl.a. Indien

(2001/C 26/02)

Kommissionen har modtaget en anmodning om en delvis fornyet undersøgelse i henhold til artikel 11, stk. 3, i Rådets forordning (EF) nr. 384/96(1), senest ændret ved forordning (EF) nr. 2238/2000(2) - ("grundforordningen"), af foranstaltningerne vedrørende importen af sække og poser af polyethylen eller polypropylen med oprindelse i bl.a. Indien.

1. Anmodning om fornyet undersøgelse

Anmodningen om fornyet undersøgelse i henhold til artikel 11, stk. 3, i grundforordningen blev indgivet af European Association for Textile Polyolefins ("ansøgeren") på vegne af europæiske producenter, der tegner sig for en betydeling del, i dette tilfælde 65 %, af den samlede produktion i Fællesskabet af polyethylen eller polypropylen. Anmodningen er begrænset til en undersøgelse af spørgsmålet om dumping hvad angår importen med oprindelse i Indien.

2. Vare

Den pågældende vare er sække og poser af den art, der anvendes til emballage, ikke af trikotage, fremstillet af strimler af polyethylen eller polypropylen, af vævet stof af vægt 120 g pr. m2 og derunder. Varen tariferes i øjeblikket under KN-kode 6305 32 81, 6305 33 91, ex 3923 21 00, ex 3923 29 10 og ex 3923 29 90. Disse KN-koder anføres blot til orientering.

3. Gældende foranstaltninger

De gældende foranstaltninger er en endelig antidumpingtold, der indførtes ved Rådets forordning (EF) nr. 1950/97(3) på importen af sække og poser af polyethylen eller polypropylen med oprindelse i Indien, senest ændret ved forordning (EF) nr. 2744/2000(4).

4. Begrundelse for den fornyede undersøgelse

Anmodning om den fornyede undersøgelse er baseret på ansøgerens beviser for, at omstændighederne med hensyn til dumping har ændret sig betydeligt, og at de gældende foranstaltninger ikke længere er tilstrækkelige til at modvirke dumping.

Påstanden om, at dumpingen er øget, er baseret på en sammenligning mellem en beregnet normal værdi og eksportpriserne for den pågældende vare ved salg til Fællesskabet. På dette grundlag er de beregnede dumpingmargener betydeligt større end den dumping, der konstateredes i de tidligere undersøgelser.

5. Procedure

Kommissionen har efter høring af det rådgivende udvalg fastslået, at der foreligger tilstrækkelige beviser til at indlede en fornyet undersøgelse, og den iværksætter derfor en sådan undersøgelse i henhold til artikel 11, stk. 3, i grundforordningen. Undersøgelsen er begrænset til spørgsmålet om dumping hvad angår importen med oprindelse i Indien. Ved denne undersøgelse vil Kommissionen vurdere, om der er behov for at opretholde, ophæve eller ændre de gældende foranstaltninger.

a) Stikprøver til fastlæggelse af dumping

Kommissionens tjenestegrene har fastslået, at antallet af eksportører af den pågældende vare i Indien er steget betydeligt, siden de oprindelige foranstaltninger blev indført: for det første er Kommissionens tjenestegrene blevet kontaktet af 39 virksomheder, der anmoder om en individuel told; for det andet antyder EF-producenternes erfaringer, at der faktisk er over 50 virksomheder i Indien, som er berørt af undersøgelsen.

I betragtning af det store antal parter, der tilsyneladende er berørt af denne fornyede undersøgelse, kan Kommissionen derfor beslutte at anvende stikprøver i overensstemmelse med artikel 11, stk. 9, sammenholdt med artikel 17 i grundforordningen.

i) Stikprøver vedrørende eksportører og producenter i Indien

For at sætte Kommission i stand til at afgøre, om det er nødvendigt at anvende stikprøver, og i bekræftende fald udtage en stikprøve, anmodes alle eksportører og producenter eller repræsentanter, der optræder på deres vegne, om at give sig til kende over for Kommissionen og indgive følgende oplysninger om deres selskab(er) inden for en frist på 15 dage fra offentliggørelsen af denne meddelelse:

- navn, adresse, e-post adresse, telefon-, telefax- og/eller telexnummer samt kontaktperson

- omsætningen i lokal valuta og den mængde (i enheder og kg) af den pågældende vare, der solgtes til eksport til Fællesskabet i perioden 1. december 1999 til 30. november 2000

- om selskabet påtænker at anmode om en individuel margen (kun producenter kan gøre krav på en individuel margen)

- omsætningen i lokal valuta og den mængde (i enheder og kg) af den pågældende vare, der solgtes på hjemmemarkedet i perioden 1. december 1999 til 30. november 2000

- selskabet nøjagtig aktiviteter med hensyn til produktionen af den pågældende vare og mængden (i enheder og kg) af den pågældende vare, der produceredes i perioden 1. december 1999 til 30. november 2000

- navne på alle forretningsmæssigt forbundne selskaber(5), som er involveret i produktionen og/eller salget (på eksport- og/eller hjemmemarkedet) af den pågældende vare, samt disse selskabers nøjagtige aktiviteter

- alle andre relevante oplysninger, der vil være nyttige for Kommissionen ved udvælgelsen af stikprøven

- en angivelsen af, om selskabet eller selskaberne er indforstået med at indgå i stikprøven, hvilket indebærer, at de skal besvare et spørgskema og være rede til at modtage kontrolbesøg til efterprøvning af oplysningerne i deres besvarelser.

For at indhente de oplysninger, som den anser for nødvendige for at udvælge stikprøven af eksportører og producenter, vil Kommissionen desuden kontakte myndighederne i Indien og alle kendte sammenslutninger af eksportører og producenter.

ii) Endelig udvælgelse af stikprøven

Alle interesserede parter, der ønsker at indgive relevante oplysninger vedrørende udvælgelsen af stikprøven, skal gøre dette inden for den frist, der er fastsat i denne meddelelses punkt 6 b) i).

Kommissionen agter at udtage den endelige stikprøve efter at have hørt de berørte parter, som har erklæret sig rede til at indgå i stikprøven.

Selskaber, som indgår i stikprøven, skal besvare et spørgeskema inden for den frist, der er fastsat i punkt 6 b) ii), og skal samarbejde i forbindelse med undersøgelsen.

Hvis der ikke udvises tilstrækning samarbejdsvilje, træffer Kommissionen afgørelse på grundlag af de foreliggende faktiske oplysninger, jf. artikel 17, stk. 4, og artikel 18 i grundforordningen.

b) Spørgeskemaer

For at indhente de oplysninger, som den anser for nødvendige i forbindelse med sin undersøgelse, vil Kommissionen sende spørgeskemaer til de eksportører og producenter i Indien, som indgår i stikprøven, og til alle sammenslutninger af eksportører og producenter samt til myndighederne i Indien.

Eksportører og producenter i Indien, der anmoder om en individuel margen, jf. artikel 17, stk. 3, og artikel 9, stk. 6, i grundforordningen, bør anmode om et spørgeskema inden for den frist, der er fastsat i denne meddelelses punkt 6 a) i), da de skal indgive en fyldestgørende besvarelse af spørgeskemaet inden for den generelle frist, der er fastsat i punkt 6 a) ii). Sådanne parter bør imidlertid være opmærksomme på, at hvis der anvendes stikprøveteknik for eksporterende producenter, kan Kommissionen beslutte ikke at indrømme dem en individuel margen, hvis dette vil være urimeligt byrdefuldt og hindre en rettidig afslutning af undersøgelsen.

c) Indsamlig af oplysninger og afholdelse af høringer

Alle interesserede parter opfordres til at tilkendegive deres synspunkter, indsende oplysninger ud over besvarelserne af spørgeskemaerne og fremlægge dokumentation herfor. Disse oplysninger og dokumentationen herfor skal være Kommissionen i hænde inden for den frist, der er fastsat i denne meddelelses punkt 6 a) ii).

Kommissionens kan endvidere høre interesserede parter, hvis de fremsætter anmodning herom og godtgør, at der er særlige grunde til, at de bør høres. En sådan anmodning skal fremsættes inden for den frist, der er fastsat i denne meddelelses punkt 6 a) iii).

6. Frister

a) Generelle frister

i) For at anmode om et spørgeskema

Parter, der er omfattet af andet afsnit i denne meddelelses punkt 5 b), bør anmode om et spørgeskema så hurtigt som muligt og senest 15 dage efter offentliggørelsen af denne meddelelse i De Europæiske Fællesskabers Tidende.

ii) For at give sig til kende og indsende oplysninger

Interesserede parter må give sig til kende over for Kommissionen, fremsætte deres synspunkter og indsende alle andre oplysninger senest 40 dage fra datoen for offentliggørelsen af denne meddelelse i De Europæiske Fællesskabers Tidende, hvis der skal tages hensyn til deres bemærkninger i forbindelse med den fornyede undersøgelse. Parter, der er omfattet af andet afsnit i denne meddelelses punkt 5 b), skal indgive besvarelser af spørgeskemaet inden for nævnte frist på 40 dage.

Selskaber, der er udvalgt til at indgå i en stikprøve, skal indgive besvarelser af spørgeskemaer inden for de frister, der er fastsat i denne meddelelses punkt 6 b) ii).

iii) Høringer

Interesserede parter kan også anmode om at blive hørt af Kommissionen inden for samme frist på 40 dage.

b) Særlig frist med hensyn til stikprøven

i) Alle oplysninger, som er relevante i forbindelse med udvælgelsen af stikprøven, skal være Kommissionen i hænde senest 15 dage efter offentliggørelsen af denne meddelelse i De Europæiske Fællesskabers Tidende, da Kommissionen påtænker at høre de berørte parter, som har erklæret sig rede til at indgå heri, om den endelige udvælgelse af stikprøven inden for 21 dage fra offentliggørelsen af denne meddelelse i De Europæiske Fællesskabers Tidende.

ii) Besvarelserne af spørgeskemaerne fra parter, der indgår i stikprøven, skal være Kommissionen i hænde senest 37 dage efter meddelelsen om, at de indgår i stikprøven.

7. Skriftlige bemærkninger, besvarelser af spørgeskemaer og korrespondance

Alle bemærkninger og anmodninger fra interesserede parter indgives skriftligt (ikke i elektronisk form, medmindre andet er angivet), med angivelse af den interesserede parts navn, adresse, e-post adresse, telefon-, telefax og/eller telexnummer.

Kommissionens adresse: Europa-Kommissionen Generaldirektorat for Handel

Direktorat B og C

TERV - 0/13

Rue de la Loi/Wetstraat 200 B - 1049 Bruxelles/Brussel Fax (32-2) 295 65 05 Telex COMEU B 21877.

8. Manglede samarbejde

I tilfælde, hvor en af de interesserede parter nægter at give adgang til nødvendige oplysninger eller undlader at meddele dem inden for nævnte frist eller lægger væsentlige hindringer i vejen for undersøgelsen, kan der i henhold til artikel 18 i grundforordningen træffes foreløbige eller endelige afgørelser, positive eller negative, på grundlag af de foreliggende faktiske oplysninger. Konstateres det, at en interesseret part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger.

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT L 276 af 9.10.1997, s. 1.

(4) EFT L 316 af 15.12.2000, s. 67.

(5) Udtrykket forretningsmæssigt forbundne selskaber er defineret i artikel 143, stk. 1, i Kommissionen forordning (EØF) nr. 2454/93 om visse gennemførelsesbestemmelser til EF-toldkodeksen (EFT L 253 af 11.10.1993, s. 1).